**Informacija apie asmens duomenų tvarkymą Konkurencijos tarybos organizuojamuose renginiuose**

Konkurencijos taryba, siekdama užtikrinti, kad į renginius patektų tik užsiregistravę asmenys, tvarko Jūsų asmens duomenis (vardą, pavardę, el. pašto adresą, telefono numerį, darbovietę).

Jūsų pateikti asmens duomenys tvarkomi siekiant Konkurencijos tarybos teisėtų interesų organizuoti renginius ir užtikrinti jų sklaidą (BDAR 6 straipsnio 1 dalies f punktas). Fotografavimas renginių metu vykdomas duomenų subjekto sutikimo pagrindu (BDAR 6 straipsnio 1 dalies a punktas).

Jūsų, kaip atitinkamo renginio dalyvio, asmens duomenys, jei būsite matomi nuotraukose, bus tvarkomi siekiant informuoti apie įvykusį renginį. Konkurencijos tarybos išorinės komunikacijos kanaluose (interneto svetainėje, socialiniuose tinkluose, rengiant pranešimą žiniasklaidai) skelbiama informacija gali būti publikuojama kartu su nuotraukomis, padarytomis renginio metu. Jeigu nepageidaujate būti fotografuojamas, turite teisę tai išreikšti renginį fiksuojančiam asmeniui. Jūs taip pat turite teisę reikalauti, kad nuotraukos, kuriose gali būti užfiksuotas Jūsų atvaizdas, būtų pašalintos iš Konkurencijos tarybos valdomų komunikacijos kanalų, kreipiantis į institucijos Komunikacijos skyrių. Žiniasklaidos atstovai gali publikuoti Konkurencijos tarybos paskelbtą informaciją apie renginį, kurioje gali būti užfiksuotas Jūsų atvaizdas, tačiau institucija neatsako už žiniasklaidos atstovų veiksmus.

Jūsų duomenys nėra perduodami tretiesiems asmenims.

Visais duomenų tvarkymo ar kitais su asmens duomenų apsauga susijusiais klausimais galite kreiptis į Konkurencijos taryboje paskirtą asmens duomenų apsaugos pareigūną el. paštu *rusne@duomenuapsauga.eu*.